জানা যায়, এবার জেলার ৭৮টি মন্ডপে পূজা অনুষ্ঠিত হবে। এর মধ্যে সদর উপজেলায় ৩৩টি, রায়পুরে ১১টি, রামগঞ্জে ২০টি, রামগতিতে ১১টি ও কমলনগরে ৩টি। বর্তমানে এ সব পূজা মন্ডপে পুরোদমে চলছে প্রতিমা তৈরী ও দৃষ্টিনন্দন সাজ-সজ্জার কাজ। এবছর মর্তেলোকে ঘোটকে (ঘোড়ায়) চড়ে আসবেন দেবী। দশমীতে জল বিসর্জনায় শিবের সঙ্গে স্বামীর গৃহে ফিরে যাবেন পালকীতে সওয়ার হয়ে। উৎসবে নিরাপত্তার জন্য জেলার আইন-শৃঙ্খলা বাহিনী ব্যাপক প্রস্তুতি নিয়েছে।